Diari Oficial de la Generalitat Valenciana


Sumari del DOGV 9710, del 24-10-2023 (2023/10021)

RESOLUCIÓ de 13 d'octubre de 2023, del Servei Territorial d'Indústria, Energia i Mines de Castelló, per la qual s'atorga a 22TH Moon Solar, SL, autorització d'implantació en sòl no urbanitzable, autorització administrativa prèvia, autorització administrativa de construcció i s'aprova el pla de desmantellament i de restauració del terreny i entorn afectat, d'una central de producció d'energia elèctrica de tecnologia fotovoltaica i de la seua infraestructura d'evacuació, situada a Alcalà de Xivert, de potència instal·lada de 1.750 kWn i potència dels mòduls fotovoltaics de 3.558,4 kWp, denominada Alcalà de Xivert. ATALFE/2020/129.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9710

Data del DOGV
:   24-10-2023

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2023/10614


Data del document
:   13-10-2023

Organisme emissor


Tipus de document
:   Resolució

Descriptors 

:   * Conselleria de Innovación, Industria, Comercio y Turismo
    * Conselleria d'Innovació, Indústria, Comerç i Turisme
    * empresa privada

RESOLUCIÓ de 13 d'octubre de 2023, del Servei Territorial d'Indústria, Energia i Mines de Castelló, per la qual s'atorga a 22TH Moon Solar, SL, autorització d'implantació en sòl no urbanitzable, autorització administrativa prèvia, autorització administrativa de construcció i s'aprova el pla de desmantellament i de restauració del terreny i entorn afectat, d'una central de producció d'energia elèctrica de tecnologia fotovoltaica i de la seua infraestructura d'evacuació, situada a Alcalà de Xivert, de potència instal·lada de 1.750 kWn i potència dels mòduls fotovoltaics de 3.558,4 kWp, denominada Alcalà de Xivert. ATALFE/2020/129. [2023/10451]  
Antecedents  
Primer. En data 4 de desembre de 2020 (GVRTE/2020/1879342), se sol·licita autorització administrativa prèvia i autorització administrativa de construcció, relativa a la instal·lació elèctrica les característiques de la qual s'indiquen a continuació, pel procediment integrat d'autorització de centrals fotovoltaiques que vulguen emplaçar-se sobre sòl no urbanitzable establit pel Decret llei 14/2020,(1) de 7 d'agost, del Consell, de mesures per a accelerar la implantació d'instal·lacions per a l'aprofitament de les energies renovables per l'emergència climàtica i la necessitat de la urgent reactivació econòmica (d'ara en avant, Decret llei 14/2020):  
  
Promotor: 22TH Moon Solar, SL.  
Nom instal·lació: Alcalà de Xivert.  
Tecnologia: fotovoltaica.  
Grups generadors:  
- Potència total: 3.558,4 kWp.  
- Nre. mòduls: 4.956.  
- Potència unitària: 718 Wp.  
- Tipologia: mòduls bifacials.  
- Sistema subjecció i ancoratge: estructures fixes clavades directament sobre el terreny (sense fonamentacions) amb seguiment a un eix.  
Potència unitària nominal de l'inversor: 175 kW.  
Nombre d'inversors: 10.  
Potència total d'inversors: 1.750 kWn.  
Capacitat d'accés concedida: 1.500 kWn.  
Limitador (sistemes de control coordinats per a garantir que no se supera la capacitat d'accés atorgada): 1500 kW.  
Infraestructures d'evacuació:  
1 Centre de transformació (CT), compost per un transformador amb 1.600 kVA de capacitat de transformació, prefabricat de formigó, amb relació de transformació de 0,8/20 kV, i amb un transformador de serveis auxiliars amb capacitat de transformació de 15 kVA i relació de transformació 0,8/0,4 kV.  
Línia subterrània d'alta tensió, tensió 20 kV, característiques: HEPRZ1 12/20 kV 3 x 1 x 240 mm² AL, des del CT fins al CSI, amb 10 m de longitud.  
Centre de seccionament independent (CSI), que posteriorment se cedirà a l'empresa distribuïdora.  
Línia subterrània d'alta tensió des del CSI fins a doble connexió aero-subterrània en nou suport anellat, connexió a xarxa de distribució (projecte CS-144/20), que posteriorment se cedirà a l'empresa distribuïdora: 725 m (2 x 362,5 m) de longitud, tensió 20 kV, HEPRZ1 AL 12/20 kV 3 x 1 x 240 mm² AL.  
Punt de connexió a la xarxa: en nou suport que s'instal·larà de l'L-11 de l'STR Torreblanca, en una derivació de l'L-14 Alcalà, parcialment en punta.  
Xarxa a la qual es connecta: xarxa de distribució d'I-DE Redes Eléctricas Inteligentes, SAU.  
Ubicació: polígon 38 parcel·les 249, 250, 260, 261 i 262 d'Alcalà de Xivert (Castelló).  
Ubicació infraestructura d'evacuació: polígon 38 parcel·la 262, polígon 12 parcel·les 206, 9020 i 9006, d'Alcalà de Xivert (Castelló).  
Centre geomètric (coordenades UTM ETRS89 fus 31): X: 266752 m. Y: 4462726 m.  
Segons el que indica l'article 3 del Reial decret 413/2014,(2) de 6 de juny, pel qual es regula l'activitat de producció d'energia elèctrica a partir de fonts d'energia renovables, cogeneració i residus, la potència instal·lada és de 1.750 kW.  
Aquesta sol·licitud i, si és el cas, després del requeriment al sol·licitant per a esmenar o completar deficiències detectades per part del Servei Territorial d'Indústria, Energia i Mines de Castelló, està acompanyada de la documentació següent:  
- Projecte de la central i les infraestructures d'evacuació:  
Projecte tècnic administratiu de la planta solar fotovoltaica Alcalà de Xivert d'1,5 MW de potència nominal a Alcalà de Xivert (Castelló), juntament amb declaració responsable del tècnic competent projectista de data 6 d'octubre de 2023.  
Projecte (CS-145/20) de nou centre de seccionament independent telecomandat i de maniobra exterior amb 3 cel·les de línia + cel·la alimentació auxiliar en caseta prefabricada en parcel·la 262, del polígon 38 en el terme municipal d'Alcalà de Xivert (Castelló), juntament amb declaració responsable del tècnic competent projectista de data 8 de desembre de 2021.  
Projecte (CS-144/20) de nova línia subterrània trifàsica a 20 kV, d'ST L11 Torreblanca des de doble conversió A/S en nou suport anellat a nou CSI, en el polígon 38, parcel·la 262 del terme municipal d'Alcalà de Xivert (Castelló), juntament amb declaració responsable del tècnic competent projectista de data 6 d'octubre de 2023.  
Declaració responsable del compliment de la normativa que li és aplicable (art. 53.1.b de la Llei 24/2013,(3) de 26 de desembre, del sector elèctric).  
- Separates del projecte, dirigides a l'Ajuntament d'Alcalà de Xivert, a la Confederació Hidrogràfica del Xúquer, a la Conselleria d'Agricultura, Desenvolupament Rural, Emergència Climàtica i Transició Ecològica, i a i-DE Redes Eléctricas Inteligentes, SAU.  
- Memòria del compliment dels criteris que estableix el Decret llei 14/2020.  
- Informe certificat urbanístic municipal relatiu a la compatibilitat del projecte amb el planejament i les ordenances municipals, en els termes que preveu l'article 22 de la Llei 6/2014,(4) de 25 de juliol, de prevenció, qualitat i control ambiental d'activitats a la Comunitat Valenciana.  
- Pla de desmantellament de la instal·lació i de restauració del terreny i entorn afectat, que inclou la memòria i el pressupost degudament justificat.  
- Garantia i permís d'accés.  
- Documentació per a l'acreditació de la capacitat legal, tècnica i economicofinancera del promotor.  
- Documentació acreditativa de la disponibilitat, o compromís de disponibilitat, del 25 % dels terrenys sobre els quals s'emplaçarà la instal·lació.  
- Estudi d'integració paisatgística.  
- Llista dels elements, els espais, els serveis i les instal·lacions públiques afectats per l'actuació.  
- plec general de normes de seguretat en prevenció d'incendis forestals.  
Els documents estan referits a la central fotovoltaica en el seu conjunt, incloent-hi tots els equips i les instal·lacions necessaris per al funcionament i l'evacuació de l'energia produïda i els terrenys que s'hi vinculen.  
S'ha presentat la documentació cartogràfica del projecte, georeferenciada al sistema oficial vigent i en un sistema de dades obertes compatible amb la cartografia de l'Institut Cartogràfic Valencià.  
  
Segon. En data 4 de desembre de 2020 s'ha incoat l'expedient ATALFE/2020/129 pel Servei Territorial d'Indústria, Energia i Mines de Castelló per a la tramitació conjunta de la planta fotovoltaica i les seues infraestructures d'evacuació pel procediment integrat d'autorització de centrals fotovoltaiques que s'emplaçaran sobre sòl no urbanitzable connectades en alta tensió a xarxes de transport o distribució d'energia elèctrica.  
  
Tercer. Segons l'informe certificat urbanístic(5) municipal de data 4 de desembre de 2020, els grups generadors estan situats en sòl no urbanitzable comú, que és compatible amb l'ús pretés.  
  
Quart. La sol·licitud de les autoritzacions administratives prèvies i de construcció de la instal·lació porta implícita la d'autorització d'implantació en sòl no urbanitzable per a la realització de l'activitat de producció d'energia elèctrica.  
  
Cinqué. De conformitat amb la Llei 21/2013,(6) de 9 de desembre, d'avaluació ambiental, i la Llei 2/1989,(7) de 3 de març, de la Generalitat Valenciana, d'impacte ambiental, la instal·lació objecte d'aquest procediment no constitueix un projecte sotmés a avaluació d'impacte ambiental.  
  
Sisé. La sol·licitud disposa d'acord d'admissió a tràmit(9) del Servei Territorial d'Indústria, Energia i Mines de Castelló, de data 22 de desembre de 2020.  
  
Seté. Consta en l'expedient la justificació de l'ingrés de la taxa administrativa corresponent en data 11 de març de 2021.  
  
Huité. Com que es tracta d'un projecte amb una potència de generació inferior a 10 MW, en virtut de l'article 33.1 del Decret llei 14/2020, de 7 d'agost, en la redacció que en fa l'article 10.8 del Decret llei 1/2022,(10) de 22 d'abril, del Consell, de mesures urgents en resposta a l'emergència climàtica i econòmica originada a la Comunitat Valenciana per la guerra a Ucraïna, es tramita des del 23 d'abril de 2022, pel procediment d'urgència d'acord amb la Llei 39/2015,(11) d'1 d'octubre, de procediment administratiu comú de les administracions públiques.  
  
  
Nové. La sol·licitud ha sigut sotmesa al tràmit d'informació pública durant el termini de 30 dies, mitjançant els anuncis corresponents, en el Diari Oficial de la Generalitat Valenciana(12) de data 2 de març de 2022, en el Butlletí Oficial de la Província de Castelló(13) de data 5 de març de 2022 i s'ha remés a l'ajuntament en el terme municipal del qual radicarà la instal·lació per a la seua exposició al públic pel mateix període de temps. Així mateix, s'ha posat la documentació a la disposició del públic en general en la seu electrònica de la Generalitat, en el lloc d'internet https://cindi.gva.es/va/web/energia/valencia, en valencià, i https://cindi.gva.es/es/web/energia/valencia, en castellà.  
  
Consta certificat de l'exposició(14) al públic de l'Ajuntament d'Alcalà de Xivert (Castelló).  
No s'han presentat al·legacions durant el període d'informació pública.  
  
Desé. Durant la instrucció del procediment es van remetre separates a les diferents administracions públiques, organismes o empreses de servei públic o de serveis d'interés general amb béns o drets a càrrec seu afectats per la instal·lació, per tal que en el termini de 30 dies presentaren la seua conformitat o oposició, amb el resultat següent:  
  
1. Ajuntament d'Alcalà de Xivert.  
No s'ha rebut resposta a la sol·licitud realitzada i notificada en data 15 de febrer de 2022, per la qual cosa, havent transcorregut el termini establit per a respondre, s'entén que no existeix cap objecció a les autoritzacions.  
  
2. Direcció General de Medi Natural i Avaluació Ambiental de la Conselleria d'Agricultura, Desenvolupament Rural, Emergència Climàtica i Transició Ecològica.  
Es rep informe(15) de data 18 de juliol de 2022 amb sentit favorable condicionat.  
Després de rebre contestació del promotor, es rep un informe(16) de data 10 d'agost de 2022 amb sentit favorable condicionat.  
Consta l'acceptació del promotor a l'informe esmentat en data 30 de març de 2023.  
  
3. Direcció Territorial de Castelló de la Conselleria d'Agricultura, Desenvolupament Rural, Emergència Climàtica i Transició Ecològica.  
Es rep informe(17) de data 19 de desembre de 2022 amb sentit desfavorable.  
Després de rebre contestació del promotor, es rep un informe(18) de data 23 de gener de 2023 amb sentit favorable.  
Consta l'acceptació del promotor a l'informe esmentat en data 30 de març de 2023.  
  
4. I-DE Redes Eléctricas Inteligentes, SAU.  
Es rep informe de data 1 de març de 2022 amb sentit favorable.  
Consta l'acceptació del promotor a l'informe esmentat en data 30 de març de 2023.  
  
5. Confederació Hidrogràfica del Xúquer.  
No s'ha rebut resposta a la sol·licitud realitzada i notificada en data 18 d'abril de 2023, per la qual cosa, havent transcorregut el termini per a respondre, s'entén que no hi ha cap objecció a les autoritzacions.  
  
Onzé. Consten els informes favorables vinculants dels òrgans competents en matèria d'ordenació del territori (Servei de Gestió Territorial de la Direcció General de Política Territorial i Paisatge de la Conselleria de Política Territorial, Obres Públiques i Mobilitat, informe(19) de data 12 d'abril de 2022, informe(20) de data 14 de juliol de 2022 i informe(21) de data 11.01.2023) i paisatge (Servei d'Infraestructura Verda i Paisatge de la Direcció General de Política Territorial i Paisatge de la Conselleria de Política Territorial, Obres Públiques i Mobilitat, informe(22) de data 6 d'abril de 2022, informe(23) de data 4 d'octubre de 2022 i informe(24) de data 11.11.2022), que estableix l'article 25 del Decret llei 14/2020.  
  
  
Dotzé. A causa dels condicionats que han establit les diferents administracions públiques, organismes o empreses de servei públic o de serveis d'interés general amb béns o drets al seu càrrec afectats per la instal·lació, el promotor, en data 27 de setembre de 2023, presenta davant d'aquest servei territorial projectes refosos amb els canvis no substancials justificats per a modificar, en la mínima mesura possible, els projectes inicialment presentats, de manera que s'evita la necessitat de nous estudis i informes.  
  
Tretzé. Així mateix, el promotor ha acreditat la capacitat legal, tècnica i econòmica per a dur a terme el projecte, així com que disposa de manera efectiva de recursos econòmics i financers necessaris per a materialitzar el projecte d'execució sol·licitat, tal com consta en l'informe de la Secció de Suport Tècnic de data 13 d'octubre de 2023.  
  
  
Catorzé. El promotor ha justificat que disposa dels terrenys on s'implantarà la instal·lació, tal com consta en l'informe de la Secció de Suport Tècnic de data 13 d'octubre de 2023.  
  
Quinzé. La instal·lació disposa dels permisos d'accés i connexió vigents per a la totalitat de la potència instal·lada, i consten les dades següents en els permisos:  
- Titular: 22TH Moon Solar, SL.  
- Tecnologia: fotovoltaica.  
Capacitat d'accés concedida (kW): 1.500.  
- Punt de connexió definitiu: nou a suport que s'instal·larà de l'L-11 de l'STR Torreblanca, en una derivació de l'L-14 Alcalà, parcialment en punta.  
- Data d'emissió dels permisos: 5 de juny de 2020.  
  
Setzé. El promotor té depositada la garantia econòmica amb número 122019V62.  
  
Desseté. La instal·lació disposa d'un sistema de control, coordinat per a tots els mòduls de generació, per a garantir que no se supera la capacitat d'accés atorgada, segons el que indica la disposició addicional primera del Reial decret 1183/2020,(25) de 29 de desembre, d'accés i connexió a les xarxes de transport i distribució d'energia elèctrica, ja que la potència total instal·lada supera la capacitat d'accés atorgada en el permís d'accés.  
  
Dihuité. Consta en l'expedient l'acceptació per part del gestor de la xarxa de distribució, i-DE Redes Eléctricas Inteligentes, SAU, dels projectes de les instal·lacions que se cediran després de l'execució d'aquestes (centre de seccionament i línia d'alta tensió indicades anteriorment).  
  
Denové. En establir connexió la infraestructura d'evacuació de la planta solar fotovoltaica en nou suport que s'instal·larà de l'L-11 de l'STR Torreblanca, en una derivació de l'L-14 Alcalà, parcialment en punta, línia d'alta tensió en servei propietat d'I-DE Redes Eléctricas Inteligentes, SA, aquesta connexió requereix la tramitació d'una modificació de les instal·lacions de la xarxa de distribució, que ha de ser instruïda davant d'aquest servei territorial.  
  
Vinté. S'ha sol·licitat a l'Ajuntament d'Alcalà de Xivert l'informe preceptiu i no vinculant que estableix l'article 30.2 del Decret llei 14/2020, de 7 d'agost. No s'ha rebut contestació a la sol·licitud realitzada transcorregut el termini de tres mesos establit.  
  
Vint-i-uné. Que s'ha emés en data 13 d'octubre de 2023 l'informe proposta de resolució de la Secció d'Inspecció i Control Energètic i Miner, en què es proposa atorgar a 22TH Moon Solar, SL, autorització d'implantació en sòl no urbanitzable, autorització administrativa prèvia, autorització administrativa de construcció i aprovació del pla de desmantellament i de restauració del terreny i entorn afectat, d'una central de producció d'energia elèctrica de tecnologia fotovoltaica i de la seua infraestructura d'evacuació, situada a Alcalà de Xivert (Castelló), de potència instal·lada 1.750 kWn i potència dels mòduls fotovoltaics de 3.558,4 kWp, denominada «Alcalà de Xivert», situada en les parcel·les 249, 250, 260, 261 i 262 del polígon 38 del terme municipal d'Alcalà de Xivert (Castelló).  
  
Fonaments de dret  
Primer. Llei 24/2013, de 26 de desembre, del sector elèctric:  
La instrucció i la resolució d'aquest procediment administratiu correspon a la Generalitat, perquè la instal·lació elèctrica objecte d'aquest es troba íntegrament al territori de la Comunitat Valenciana i no està enquadrada en les que preveu l'article 3.13 de la Llei 24/2013, de 26 de desembre, del sector elèctric, que són competència de l'Administració general de l'Estat.  
Segons l'article 53.1 de la Llei 24/2013, de 26 de desembre, del sector elèctric, la construcció de les instal·lacions de producció d'energia elèctrica requereix autorització administrativa prèvia i autorització administrativa de construcció.  
A més, d'acord amb l'article 21.5 de la Llei 24/2013, de 26 de desembre, formaran part de la instal·lació de producció les seues infraestructures d'evacuació, que inclouen la connexió amb la xarxa de transport o de distribució i, si és el cas, la transformació d'energia elèctrica.  
D'acord amb l'article 53.1.a de la Llei 24/2013, de 26 de desembre, del sector elèctric, l'autorització administrativa d'instal·lacions de generació no es podrà atorgar si el titular no ha obtingut prèviament els permisos d'accés i de connexió a les xarxes de transport o distribució corresponents.  
L'article 53.1 de la Llei 24/2013, de 26 de desembre, disposa que les autoritzacions administratives d'instal·lacions de generació es podran atorgar per una potència instal·lada superior a la capacitat d'accés que figure en el permís d'accés.  
D'acord amb el que disposa l'article 53.4 de la Llei 24/2013, de 26 de desembre, del sector elèctric, els sol·licitants d'autoritzacions d'instal·lacions de producció d'energia elèctrica han d'acreditar la seua capacitat legal, tècnica i economicofinancera exigible per a la realització de cada un dels projectes que presenten; tot això, sense perjudici del que preveu aquest últim en relació amb l'exempció d'acreditació d'aquestes capacitats que potestativament puga atorgar l'Administració per als que ja exercisquen l'activitat.  
D'acord amb l'article 53.1.b de la Llei 24/2013, del sector elèctric, per a la sol·licitud de l'autorització administrativa de construcció, el promotor presentarà un projecte d'execució juntament amb una declaració responsable que acredite el compliment de la normativa que li siga aplicable.  
Segon. Decret 88/2005,(26) de 29 d'abril, del Consell de la Generalitat, pel qual s'estableixen els procediments d'autorització d'instal·lacions de producció, transport i distribució d'energia elèctrica que són competència de la Generalitat.  
Segons l'article 7 del Decret 88/2005, de 29 d'abril, del Consell de la Generalitat, pel qual s'estableixen els procediments d'autorització d'instal·lacions de producció, transport i distribució d'energia elèctrica que són competència de la Generalitat, la construcció de les instal·lacions de producció d'energia elèctrica requereix autorització administrativa prèvia i autorització administrativa de construcció.  
  
El procediment tindrà en compte el que estableix l'article 7.3 del Decret 88/2005, de 29 d'abril.  
D'acord amb el que disposa el Decret 88/2005, de 29 d'abril, concordat amb el Decret 175/2020,(27) de 30 d'octubre, del Consell, pel qual s'aprova el Reglament orgànic i funcional de la Conselleria d'Economia Sostenible, Sectors Productius, Comerç i Treball, derogat per l'actual Decret 137/2023,(28) de 10 d'agost de 2023, pel qual s'aprova el Reglament orgànic i funcional de la Conselleria d'Innovació, Indústria, Comerç i Turisme, mantenint en qualsevol cas la seua vigència la regulació del nivell administratiu de la Conselleria fins que s'aprove la corresponent ordre de desplegament, així com l'Ordre 10/2022,(29) de 26 de setembre, de la Conselleria d'Economia Sostenible, Sectors Productius, Comerç i Treball, mitjançant la qual es desplega l'esmentat Decret 175/2020, del Consell, correspon al Servei Territorial d'Indústria, Energia i Mines de Castelló la resolució del present procediment.  
  
D'acord amb el que disposa l'article 8 del Decret 88/2005, de 29 d'abril, els sol·licitants d'autoritzacions d'instal·lacions de producció d'energia elèctrica han d'acreditar la seua capacitat legal, tècnica i economicofinancera exigible per a la realització de cada un dels projectes que presenten; tot això, sense perjudici del que preveu aquest últim en relació amb l'exempció d'acreditació d'aquestes capacitats que potestativament puga atorgar l'Administració per als que ja exercisquen l'activitat.  
D'acord amb l'apartat 2.a.4 de l'article 5 del Decret 88/2005, de 29 de novembre, en la sol·licitud d'autorització administrativa prèvia s'ha de justificar la necessitat de la instal·lació i que aquesta no genera incidències negatives en el sistema.  
Tercer. Decret llei 14/2020, de 7 d'agost, del Consell, de mesures per a accelerar la implantació d'instal·lacions per a l'aprofitament de les energies renovables per l'emergència climàtica i la necessitat de la urgent reactivació econòmica:  
El procediment és el que estableix el capítol II del títol II del Decret llei 14/2020, de 7 d'agost, del Consell, de mesures per a accelerar la implantació d'instal·lacions per a l'aprofitament de les energies renovables per l'emergència climàtica i la necessitat de la urgent reactivació econòmica, ja que es tracta d'una central fotovoltaica que s'implantarà en sòl no urbanitzable.  
Segons l'epígraf i de l'article 2 del Decret llei 14/2020, l'autorització d'implantació en sòl no urbanitzable és el pronunciament de l'òrgan competent en matèria d'energia que, d'acord amb l'informe previ, preceptiu i favorable de l'òrgan competent en matèria d'ordenació del territori i paisatge, autoritza a implantar una instal·lació de producció d'energia elèctrica que utilitza energia primària d'origen renovable en unes parcel·les concretes de sòl no urbanitzable i estableix les condicions en què podrà realitzar-se aquesta implantació. Aquest pronunciament substitueix la intervenció que realitza la Generalitat en el procediment d'autorització d'usos i aprofitaments en sòl no urbanitzable previst en la normativa d'ordenació del territori, urbanisme i paisatge.  
  
Segons el que indica l'article 25 del Decret llei 14/2020, l'informe en matèria d'ordenació del territori i paisatge tindrà caràcter vinculant i haurà de ser favorable a l'efecte de poder atorgar l'autorització d'implantació en sòl no urbanitzable de la instal·lació, excepte en els supòsits en els quals l'autorització esmentada no es requerisca d'acord amb la legislació d'ordenació del territori, urbanística i del paisatge.  
  
Segons el que estableix el capítol III del Decret llei 14/2020, la persona titular de la instal·lació està obligada a desmantellar-la completament i restaurar els terrenys i l'entorn una vegada finalitzada l'activitat, per a la qual cosa ha de constituir una garantia econòmica a favor de l'òrgan competent en matèria d'energia per a autoritzar la instal·lació, l'import de la qual serà la capitalització del pressupost de desmantellament de la central fotovoltaica i de restauració del terreny i l'entorn afectat al tipus d'interés legal dels diners, amb la consideració d'una vida útil de la instal·lació de 30 anys. En cap cas aquest import serà inferior al 5 % del pressupost d'execució material del projecte tècnic. Aquesta garantia es cancel·larà quan la persona titular de la instal·lació acredite el compliment de les obligacions a les quals està afecta.  
Quart. Decret legislatiu 1/2021,(30) de 18 de juny, del Consell, d'aprovació del text refós de la Llei d'ordenació del territori, urbanisme i paisatge.  
L'article 216 del Decret legislatiu 1/2021, de 18 de juny, del Consell, d'aprovació del text refós de la Llei d'ordenació del territori, urbanisme i paisatge, estableix que la Generalitat intervé en l'autorització d'usos i aprofitaments en sòl no urbanitzable, dins dels límits i en les condicions que estableix aquest text refós, mitjançant la Declaració d'interés comunitari prèvia a la llicència municipal, en concret en el supòsit que preveu l'article 211.1, paràgraf d, generació d'energia renovable, excepte en els supòsits que preveuen els articles 217, 218 i 219.  
  
Cinqué. Llei 21/2013, de 9 de desembre, d'avaluació ambiental, i Llei 2/1989, de 3 de març, de la Generalitat Valenciana, d'impacte ambiental:  
De conformitat amb la Llei 21/2013, de 9 de desembre, d'avaluació ambiental, i la Llei 2/1989, de 3 de març, de la Generalitat Valenciana, d'impacte ambiental, la instal·lació objecte d'aquest procediment no constitueix un projecte sotmés a avaluació d'impacte ambiental.  
  
Sisé. Reial decret 413/2014, de 6 de juny, pel qual es regula l'activitat de producció d'energia elèctrica a partir de fonts d'energia renovables, cogeneració i residus.  
De conformitat amb l'article 36.2 del Reial decret 413/2014, de 6 de juny, pel qual es regula l'activitat de producció d'energia elèctrica a partir de fonts d'energia renovables, cogeneració i residus, per a l'obtenció de l'autorització de la instal·lació, serà un requisit previ indispensable l'obtenció dels permisos d'accés i connexió a les xarxes de transport o distribució corresponents per la totalitat de la potència de la instal·lació.  
  
D'acord amb la redacció vigent de l'article 3 del Reial decret 413/2014, de 6 de juny, pel qual es regula l'activitat de producció d'energia elèctrica a partir de fonts d'energia renovables, cogeneració i residus, en el cas d'instal·lacions fotovoltaiques, la potència instal·lada serà la inferior d'entre les dues següents:  
a) la suma de les potències màximes unitàries dels mòduls fotovoltaics que configuren aquesta instal·lació, mesurades en condicions estàndard segons la norma UNE corresponent.  
b) la potència màxima de l'inversor o, si és el cas, la suma de les potències dels inversors que configuren aquesta instal·lació.  
Seté. Reial decret 1183/2020, de 29 de desembre, d'accés i connexió a les xarxes de transport i distribució d'energia elèctrica:  
Segons la disposició transitòria cinquena del Reial decret 1183/2020, de 29 de desembre, d'accés i connexió a les xarxes de transport i distribució d'energia elèctrica, la nova definició de potència instal·lada introduïda mitjançant la disposició final tercera u tindrà efectes per a les instal·lacions que, havent iniciat la seua tramitació, encara no hagen obtingut l'autorització d'explotació definitiva.  
Huité. Reial decret 1955/2000,(31) d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia elèctrica.  
  
D'acord amb el que es disposa en l'article 131 del Reial decret 1955/2000, d'1 de desembre, els sol·licitants d'autoritzacions d'instal·lacions de producció d'energia elèctrica han d'acreditar la seua capacitat legal, tècnica i economicofinancera exigible per a la realització de cada un dels projectes que presenten; tot això, sense perjudici del que preveu aquest últim en relació amb l'exempció d'acreditació d'aquestes capacitats que potestativament puga atorgar l'Administració per als que ja exercisquen l'activitat.  
  
Nové. Decret llei 1/2022, de 22 d'abril, del Consell, de mesures urgents en resposta a l'emergència energètica i econòmica originada a la Comunitat Valenciana per la guerra a Ucraïna.  
En virtut de la disposició transitòria única del Decret llei 1/2022, de 22 d'abril, del Consell, de mesures urgents en resposta a l'emergència energètica i econòmica originada a la Comunitat Valenciana per la guerra a Ucraïna, les modificacions que estableix aquest decret llei que afecten la implantació d'instal·lacions per a l'aprofitament de les energies renovables seran aplicables als procediments en tràmit.  
En consideració del que s'ha exposat, complits els requisits i els procediments legals i reglamentaris establits en la legislació vigent aplicables, el cap del Servei Territorial d'Indústria, Energia i Mines de Castelló, en l'àmbit de les competències que té atribuïdes, resol:  
  
  
Primer  
Atorgar l'autorització d'implantació en sòl no urbanitzable en les parcel·les següents, per a la realització de l'activitat de producció d'energia elèctrica, atés el sentit favorable de l'informe emés per l'òrgan competent en matèria d'ordenació del territori i paisatge:  
  
Polígon 38 parcel·les 249, 250, 260, 261 i 262 d'Alcalà de Xivert (Castelló).  
Consta informe 22141\_12004\_000\_IR\_FTV, de data 11 de gener de 2023, del Servei de Gestió Territorial i l'informe EP-2022/083, de data 11 de novembre de 2022, del Servei d'Infraestructura Verda i Paisatge, favorables vinculants de l'òrgan competent en matèria d'ordenació del territori i paisatge, que estableix l'article 25 del Decret llei 14/2020, en els quals consten els següents condicionants acceptats pel promotor:  
  
En relació amb l'informe del Servei de Gestió Territorial, s'estableixen les mesures següents:  
- El manteniment de les condicions d'infiltració amb els canvis dels pendents, per a la qual cosa es comptarà amb una estratificació en forma de taules del terreny, entre zona de plaques solars i zones de pas, realitzades en sentit transversal al pendent que disminuïsquen l'escolament i augmenten la infiltració. És a dir, la disposició de les plaques solars haurà d'acompanyar les corbes de nivell.  
- La conservació i plantació de zones de vegetació en els estrats herbacis, arbustius i arboris que servisquen de tamís de la pluja i generen condicions favorables per a la infiltració disminuint els escolaments.  
  
- La minimització del sòl segellat de manera que els mòduls fotovoltaics se situen de manera prioritària sense fonamentació contínua i sobre el terreny natural.  
- El tancament perimetral de la parcel·la haurà de ser permeable al flux.  
- L'estructura on se situen els mòduls solars haurà d'anar clavada directament al terreny.  
- S'haurà de fer tota la línia d'evacuació de manera subterrània aprofitant els camins existents.  
En relació amb l'informe del Servei d'Infraestructura Verda i Paisatge, s'estableix el compliment de les següents mesures d'integració paisatgística, que són concretes i efectives per a la correcta integració de l'actuació en el paisatge:  
- Es mantindrà la vegetació de ribera.  
- Es realitzarà sembra de suport amb llavors d'espècies herbàcies autòctones per a accelerar la revegetació en tota la superfície dins dels recintes.  
- S'utilitzarà saorra de la mateixa tonalitat del terreny tant per als vials interiors com en el vial exterior a la planta que dona accés al CSI.  
  
- El clos es recularà 10 m respecte al camí rural que separa els dos recintes de la planta.  
- Es trasplantarà l'arbratge existent en el recinte est a l'espai de 10 m de la reculada del clos a l'entorn del camí rural que separa els dos recintes. Es disposaran en alineacions o en bosquets en funció de l'espècie vegetal.  
- Es pintaran les edificacions existents amb colors semblants als del terreny.  
El període de vigència d'aquesta serà de 30 anys, sense perjudici de les possibles pròrrogues que s'atorguen, prèvia sol·licitud per la titular abans que acabe el termini esmentat, i que estiguen plenament justificades.  
La caducitat de l'autorització d'implantació en sòl no urbanitzable suposarà la caducitat de les autoritzacions energètiques concedides i l'obligació per part de la titular del desmantellament de la instal·lació i de restauració del terreny i entorn afectat.  
De la mateixa manera, en cas de tancament definitiu de la instal·lació, es produirà la caducitat de l'autorització d'implantació en sòl no urbanitzable, fet que s'especificarà en l'autorització del tancament.  
  
Segon  
Atorgar autorització administrativa prèvia de la instal·lació de producció d'energia elèctrica a partir de fonts renovables que s'hi indiquen, i les seues infraestructures d'evacuació de l'energia elèctrica generada, de les característiques següents:  
  
Promotor: 22TH Moon Solar, SL.  
Nom instal·lació: Alcalà de Xivert.  
Tecnologia: fotovoltaica.  
Grups generadors:  
- Potència total: 3.558,4 kWp.  
- Nre. mòduls: 4.956.  
- Potència unitària: 718 Wp.  
- Tipologia: mòduls bifacials.  
- Sistema subjecció i ancoratge: estructures fixes clavades directament sobre el terreny (sense fonamentacions) amb seguiment a un eix.  
Potència unitària nominal de l'inversor: 175 kW.  
Nombre d'inversors: 10.  
Potència total d'inversors: 1.750 kWn.  
Capacitat d'accés concedida: 1.500 kWn.  
Limitador (sistemes de control coordinats per a garantir que no se supera la capacitat d'accés atorgada): 1500 kW.  
  
Infraestructures d'evacuació:  
1 Centre de transformació (CT), compost per un transformador amb 1.600 kVA de capacitat de transformació, prefabricat de formigó, amb relació de transformació de 0,8/20 kV, i amb un transformador de serveis auxiliars amb capacitat de transformació de 15 kVA i relació de transformació 0,8/0,4 kV.  
Línia subterrània d'alta tensió, tensió 20 kV, característiques: HEPRZ1 12/20 kV 3 x 1 x 240 mm² AL, des del CT fins al CSI, amb 10 m de longitud.  
  
Centre de seccionament independent (CSI), que posteriorment se cedirà a l'empresa distribuïdora.  
Línia subterrània d'alta tensió des del CSI fins a doble connexió aero-subterrània en nou suport anellat, connexió a xarxa de distribució (projecte CS-144/20), que posteriorment se cedirà a l'empresa distribuïdora: 725 m (2 x 362,5 m) de longitud, tensió 20 kV, HEPRZ1 AL 12/20 kV 3 x 1 x 240 mm² AL.  
Punt de connexió a la xarxa: nou a suport que s'instal·larà de l'L-11 de l'STR Torreblanca, en una derivació de l'L-14 Alcalà, parcialment en punta.  
Xarxa a la qual es connecta: xarxa de distribució d'I-DE Redes Eléctricas Inteligentes, SAU.  
Ubicació: polígon 38 parcel·les 249, 250, 260, 261 i 262 d'Alcalà de Xivert (Castelló).  
Ubicació infraestructura d'evacuació: polígon 38 parcel·les 262, polígon 12 parcel·les 206, 9020 i 9006, d'Alcalà de Xivert (Castelló).  
Centre geomètric (coordenades UTM ETRS89 fus 31): X: 266752 m Y: 4462726 m  
  
Coordenades clos:  
  
Sector oest:  
  
X Y  
440714.2349 5849925.6696  
245664.6272 0726019.6719  
694304.9824 2593233.9973  
470327.6939 4747828.5835  
423766.8681 5942539.6912  
193601.5103 1223095.4532  
032657.5590 9904791.4555  
121352.5894 4895326.2153  
707624.4841 4085499.9122  
481191.8925 7585606.8877  
895232.3899 0919465.8441  
268301.5792 9902681.8221  
590929.8944 1415151.0190  
553093.0258 3584725.7629  
813894.0414 0420296.1491  
393170.1494 4741607.9965  
058661.4835 6207236.3871  
320368.3226 0961316.0989  
989893.3608 8574593.2789  
280569.2732 4637303.6383  
664933.0657 7304224.2430  
594811.4601 7977753.2491  
094637.4918 7029098.8456  
622615.9271 2713511.9511  
798798.6690 0312399.5600  
092414.7315 9891899.9987  
973916.7225 3857308.5435  
444891.3828 4409000.9012  
411027.8144 6695440.4867  
387344.3437 7204855.0473  
516459.9777 0874394.2131  
831876.7060 7402560.3937  
200043.8777 5228676.6121  
321332.4719 7087212.0626  
991696.7250 9974163.5846  
414680.9782 8847141.4418  
513235.8373 4992750.1491  
125292.5967 9382805.7661  
398985.6845 8510143.0861  
560234.9810 1460379.2629  
659946.9766 5565795.5346  
774572.0921 8096443.8666  
125949.3203 0228133.6481  
965017.9574 7459162.9697  
364650.8127 8834021.1815  
956215.9753 5708674.4186  
917870.4991 2381698.6100  
296710.4882 1106511.8856  
064365.8459 5740538.2237  
164793.4687 7835715.9258  
  
  
Sector est:  
  
X Y  
221800.1973 2271070.5892  
772126.7724 6904216.7017  
014769.7645 2306475.1619  
689467.5025 9322210.2734  
195247.8867 2417039.3857  
172207.4477 1884172.8423  
067918.5050 2219993.6494  
166175.2208 3198079.2055  
232441.4920 3917882.2128  
986078.9683 6613037.8923  
780619.4281 3255748.8856  
493824.6250 6449514.4709  
251652.8119 6311952.9492  
404096.8680 5970683.8356  
640871.7698 3138140.1301  
965744.7645 3414402.8677  
687968.8069 5488232.7938  
177321.6121 7958683.5805  
987080.2148 0074666.7495  
872279.2053 2203928.0182  
365643.1279 5775387.2492  
124784.6510 6336799.5493  
744421.9401 8091789.8609  
827151.5343 0424946.6946  
277526.1066 4851169.8378  
818476.2395 2176808.4090  
270613.5809 9080390.3700  
124350.3624 8145793.3364  
755795.8708 5927131.5233  
862614.0413 5444982.9139  
  
  
Tot això, concorde als projectes i la documentació que obra en l'expedient segons el que s'ha indicat en l'antecedent primer.  
Pressupost global de la instal·lació: 1.143.391,72 €, dels quals 1.053.987,68 es corresponen amb la planta fotovoltaica, 44.860 € amb el centre de seccionament independent, i 44.544,04 € amb la línia subterrània d'alta tensió.  
Aquesta autorització s'atorga condicionada al compliment de les determinacions reflectides en els diferents informes emesos i que han sigut acceptats pel promotor de la instal·lació i que succintament han sigut indicats anteriorment en els antecedents.  
La persona titular de la present autorització tindrà els drets, els deures i les obligacions que recull el títol IV de la Llei 24/2013, de 26 de desembre, del sector elèctric, i el desplegament reglamentari d'aquesta; en particular, els que estableixen els articles 6 i 7 del Reial decret 413/2014, de 6 de juny, pel qual es regula l'activitat de producció d'energia elèctrica a partir de fonts d'energia renovables, cogeneració i residus. En tot cas, la titular ha d'observar els preceptes, les mesures i les condicions que s'establisquen en la legislació aplicable en cada moment a l'activitat de producció d'energia elèctrica.  
L'incompliment de les condicions i els requisits establits en aquesta autorització o la variació substancial dels pressupostos que han determinat que s'atorgue podran ocasionar que es revoque.  
Aquesta autorització s'emet sense perjudici de tercers i deixant fora de perill els drets particulars.  
  
Tercer  
Atorgar a la persona peticionària autorització administrativa de construcció de la instal·lació de producció d'energia elèctrica a partir de fonts renovables i les seues infraestructures d'evacuació de l'energia elèctrica generada que disposa d'autorització prèvia per la present resolució.  
En l'execució del projecte es tindran en compte les condicions que estableixen en els informes de les diferents administracions públiques, organismes o, si és el cas, empreses de servei públic o de serveis d'interés econòmic general amb béns o drets a càrrec seu afectats per la instal·lació, a més, específicament, s'hauran de complir les següents:  
  
1. Les instal·lacions s'han d'executar segons el/s projecte/s presentat/s, els seus annexos, si és el cas, i d'acord amb els condicionats tècnics establits per les administracions públiques, organismes i empreses de servei públic o d'interés general afectats per les presents instal·lacions i que han sigut acceptats pel sol·licitant. En cas que per a això siga necessari introduir modificacions en la instal·lació respecte de la documentació presentada, la persona titular de l'autorització present ha de sol·licitar a aquest òrgan l'autorització corresponent prèviament a l'inici de l'execució, llevat que es tracte de modificacions no substancials.  
  
2. Les instal·lacions que s'executaran han de complir, en tot cas, el que estableix el Reial decret 223/2008,(32) de 15 de febrer, pel qual s'aproven el Reglament sobre condicions tècniques i garanties de seguretat en línies elèctriques d'alta tensió i les seues instruccions tècniques complementàries ITC-LAT 01 a 09; el Reial decret 337/2014,(33) de 9 de maig, pel qual s'aproven el Reglament sobre condicions tècniques i garanties de seguretat en instal·lacions elèctriques d'alta tensió i les seues instruccions tècniques complementàries ITC-RAT 01 a 23, i el Reial decret 842/2002,(34) de 2 d'agost, pel qual s'aprova el Reglament electrotècnic per a baixa tensió i les instruccions tècniques complementàries d'aquest. Així mateix, el Reial decret 1432/2008, de 29 d'agost, pel qual s'estableixen mesures per a la protecció de l'avifauna contra la col·lisió i l'electrocució en les línies elèctriques d'alta tensió.  
3. Com que la potència total instal·lada i autoritzada (1.750 kWn) és superior a la capacitat d'accés a la xarxa concedida (1.500 kW), haurà d'instal·lar-se el sistema de control coordinat, citat anteriorment, per a tots els mòduls de generació autoritzats per la present que impedisca que la potència activa que la instal·lació puga injectar a la xarxa supere l'esmentada capacitat d'accés. Amb la sol·licitud d'autorització d'explotació provisional, serà requisit imprescindible per a atorgar-la que la persona titular de la instal·lació presente, juntament amb la resta de documentació preceptiva, un certificat acreditatiu de la instal·lació del sistema de control esmentat, acompanyat de la documentació justificativa del fabricant de les característiques del sistema esmentat i del compliment per aquest de la funcionalitat limitadora del fet que en cap règim de funcionament de la central s'injectarà una potència activa a la xarxa elèctrica superior a la capacitat d'accés atorgada.  
4. La central elèctrica objecte d'aquesta resolució, d'acord amb la potència instal·lada d'aquesta, haurà de complir les prescripcions tècniques i d'equipament que sobre aquesta qüestió estableix l'article 7 del Reial decret 413/2014, de 6 de juny, i la resta de normativa de desplegament, sobre requisits de resposta davant de buits de tensió, adscripció a un centre de control de generació, telemesurament en temps real i la resta d'obligacions que estableix la regulació del sector elèctric per al tipus d'instal·lacions en què aquestes s'enquadren.  
5. Segons l'article 131 del Reial decret 1955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia elèctrica, el període d'execució de les instal·lacions no ha de ser superior a dotze (12) mesos i es comptarà des de l'endemà de la notificació d'aquesta resolució. No obstant això, abans que finalitze, se'n podrà sol·licitar una ampliació concreta amb una sol·licitud motivada davant d'aquest òrgan, que s'haurà d'acompanyar a aquest efecte de la documentació justificativa de la demora i del cronograma de treballs previstos per al nou termini sol·licitat.  
La pròrroga de l'autorització no podrà concedir-se si excedeix la/les data/dates de caducitat dels permisos d'accés i connexió a la xarxa elèctrica corresponents a la instal·lació.  
6. La titular de la present resolució estarà obligada a comunicar a aquest òrgan, per registre electrònic i amb l'adequada diligència, les incidències dignes d'esment que es produïsquen durant l'execució.  
7. La titular de la present resolució ha de complir els deures i les obligacions derivats de la legislació de prevenció de riscos laborals vigent durant la construcció.  
8. Sense perjudici del que preveu l'article 12.4 del Decret 88/2005, de 29 d'abril, el personal tècnic en la matèria adscrit a aquest servei territorial o a la direcció general amb competències en matèria d'energia podrà fer les comprovacions i les proves que considere necessàries durant les obres i quan finalitzen aquestes en relació amb l'adequació d'aquesta a la documentació tècnica presentada i al compliment de la legislació vigent i de les condicions d'aquesta resolució.  
  
9. Finalitzades les obres de construcció de les instal·lacions, la titular, en el termini màxim de deu dies hàbils, ha de sol·licitar l'autorització d'explotació provisional per a proves segons el Reial decret 413/2014, de 6 de juny, pel qual es regula l'activitat de producció d'energia elèctrica a partir de fonts d'energia renovables, cogeneració i residus, i en els termes que estableix l'article 12 del Decret 88/2005, de 29 d'abril.  
10. Amb aquesta sol·licitud s'han de presentar els certificats de direcció i final d'obra subscrits per una persona facultativa competent, que acrediten que s'adeqüen als reglaments tècnics en la matèria segons el que estableix la normativa vigent per als projectes d'instal·lacions elèctriques i, igualment, respecte de la present autorització administrativa prèvia i de construcció. Quan els certificats esmentats de direcció i final d'obra no estiguen visats pel col·legi professional corresponent, s'acompanyaran de la declaració responsable oportuna segons el que indica la Resolució del 22 d'octubre de 2010,(35) de la Direcció General d'Energia, publicada en el DOGV núm. 6389, de 3 de novembre de 2010.  
11. Igualment, s'ha d'adjuntar la documentació requerida segons la ITC-LAT 04 del Reial decret 223/2008, de 15 de febrer, pel qual s'aprova el Reglament sobre condicions tècniques i garanties de seguretat en línies elèctriques d'alta tensió; la ITC RAT-22 del Reial decret 337/2014, de 9 de maig, pel qual s'aprova el Reglament sobre condicions tècniques i garanties de seguretat en instal·lacions elèctriques d'alta tensió, i el Reial decret 842/2002, de 2 d'agost, pel qual s'aprova el Reglament electrotècnic per a baixa tensió i les seues instruccions tècniques complementàries.  
Així mateix, s'acompanyarà de la cartografia de la instal·lació executada, en el format que establisca l'òrgan substantiu.  
12. En el cas de les instal·lacions autoritzades que calga cedir o se cediran al transportista únic o a la distribuïdora de la zona, la sol·licitud d'autorització d'explotació l'ha de presentar el cessionari, per a la qual cosa aportarà el corresponent document de cessió signat per les dues parts a més de la resta de documentació exigida per a l'autorització d'explotació, tal com estableix l'article 11 del Decret 88/2005, de 29 d'abril. Així mateix, el titular de la resolució administrativa de construcció té el dret a exigir la subscripció d'un conveni de rescabalament davant de tercers, en els termes que estableix la regulació bàsica de retribució de l'activitat de distribució d'energia elèctrica (Reial decret 1048/2013,(36) de 27 de desembre, pel qual s'estableix la metodologia per al càlcul de la retribució de l'activitat de distribució d'energia elèctrica).  
13. La persona titular té l'obligació de constituir una garantia econòmica per al compliment de l'obligació de desmantellament de la instal·lació i restauració dels terrenys i el seu entorn, per un import de 144.517,44 € (import que es correspon amb la capitalització del pressupost de desmantellament afectat al tipus d'interés legal dels diners considerant una vida útil de la instal·lació de 30 anys), i s'ha d'acreditar la deguda constitució (aportant la carta de pagament corresponent) amb la sol·licitud d'autorització d'explotació provisional de la instal·lació, requisit indispensable per a poder atorgar-la.  
  
La garantia haurà de depositar-se en l'Agència Tributària Valenciana, de la qual serà beneficiari aquest Servei Territorial d'Indústria, Energia i Mines, en què han de constar les dades de la instal·lació (nom de la instal·lació, potència instal·lada, municipis on se situen els grups generadors) i que es deposita per al compliment de l'obligació de desmantellament de la instal·lació i restauració dels terrenys i el seu entorn.  
  
Aquesta garantia es cancel·larà quan la persona titular de la instal·lació acredite el compliment de les obligacions a les quals està afecta.  
14. L'autorització d'explotació provisional no es podrà concedir si les instal·lacions de connexió a la xarxa de distribució o transport no es troben finalitzades i s'ha sol·licitat l'autorització d'explotació, de manera que l'entrada en servei de la central elèctrica puga ser efectiva.  
  
15. Una vegada obtinguda l'autorització d'explotació provisional, la titular ha de sol·licitar la inscripció prèvia en el registre administratiu d'instal·lacions de producció d'energia elèctrica, per a la qual cosa ha de presentar la documentació pertinent segons l'article 39 del Reial decret 413/2014, de 6 de juny. Es tindrà en compte el que determina l'article 41 quant a la caducitat i la cancel·lació d'aquesta inscripció.  
Segons el que indica l'article 39.6 del Reial decret 413/2014 esmentat, la inscripció de la instal·lació en el Registre d'instal·lacions de producció d'energia elèctrica amb caràcter previ permetrà el funcionament en proves d'aquesta.  
16. Finalitzades les proves de les instal·lacions amb resultat favorable, la titular, en el termini màxim de deu dies hàbils, ha de sol·licitar l'autorització d'explotació definitiva segons el Reial decret 413/2014, de 6 de juny, pel qual es regula l'activitat de producció d'energia elèctrica a partir de fonts d'energia renovables, cogeneració i residus, i segons el Decret 88/2005, de 29 d'abril. S'hi han d'adjuntar els certificats pertinents segons el que s'ha indicat en els punts anteriors.  
17. Una vegada obtinguda l'autorització d'explotació definitiva, la titular sol·licitarà la inscripció definitiva en el Registre administratiu d'instal·lacions de producció d'energia elèctrica, per a la qual cosa ha de presentar la documentació pertinent segons l'article 40 del Reial decret 413/2014, de 6 de juny.  
18. No sol·licitar les autoritzacions d'explotació dins del termini suposarà la caducitat de les autoritzacions concedides.  
19. La titular de la instal·lació té l'obligació de desmantellar la instal·lació i restituir els terrenys i l'entorn afectat una vegada caducades les autoritzacions, o pel tancament definitiu de la instal·lació. Ha d'obtindre l'autorització de tancament definitiu de la instal·lació, segons el que indica l'article 53.5 de la Llei 24/2013, de 26 de desembre, del sector elèctric, així com per al tancament temporal.  
S'informa que la transmissió o el canvi de titularitat, les modificacions substancials de la instal·lació i el tancament temporal o definitiu de la instal·lació autoritzada per la present resolució requereixen una autorització administrativa prèvia d'acord amb el que recull el Decret 88/2005, de 29 d'abril, del Consell de la Generalitat, pel qual s'estableixen els procediments d'autorització d'instal·lacions de producció, transport i distribució d'energia elèctrica que són competència de la Generalitat. Així mateix, no podran transmetre's les autoritzacions concedides mentre la central no es trobe completament executada i haja obtingut l'autorització d'explotació.  
Tal com indica l'article 38 del Decret llei 14/2020, la concessió de la llicència urbanística municipal obligarà la persona titular o propietària de la instal·lació, sense perjudici de l'exacció dels tributs que corresponga legalment per la prestació del servei municipal o per l'execució de construccions, instal·lacions i obres, a pagar el corresponent cànon d'ús i aprofitament en sòl no urbanitzable i a complir la resta de compromisos assumits i determinats en la llicència corresponent.  
  
El respectiu cànon d'ús i aprofitament s'establirà per l'ajuntament en la corresponent llicència, per quantia equivalent al 2 % dels costos estimats de les obres d'edificació i de les obres necessàries per a la implantació de la instal·lació, pressupost d'execució material del total de la instal·lació que ascendeix a 1.143.391,72 €. El cànon es reportarà d'una sola vegada en ocasió de l'atorgament de la llicència urbanística. L'ajuntament pot acordar, a sol·licitud de l'interessat, el fraccionament o l'ajornament del pagament, sempre dins del termini de vigència concedit. L'atorgament d'una pròrroga del termini no comportarà un cànon urbanístic nou.  
L'ajuntament podrà acordar la reducció de fins a un 50 % quan la instal·lació siga susceptible de crear ocupació de manera significativa en relació amb l'ocupació local. L'impagament donarà lloc a la caducitat de la llicència urbanística. La percepció del cànon correspon als municipis i les quantitats ingressades per aquest concepte s'integraran en el patrimoni municipal del sòl.  
Segons el que estableix l'article 26 del Reial decret 1183/2020, de 29 de desembre, d'accés i connexió a les xarxes de transport i distribució d'energia elèctrica, els permisos d'accés i de connexió d'instal·lacions construïdes i en servei caducaran quan, per causes imputables a la titular de la instal·lació diferents del tancament temporal, finalitze l'abocament d'energia a la xarxa per un període superior a tres anys.  
  
Quart  
Aprovar el pla de desmantellament de la instal·lació i de restauració del terreny i entorn afectat, el pressupost del qual ascendeix a 55.362,85 €.  
El desmantellament de la instal·lació i la restauració del terreny i l'entorn afectat comprendrà les actuacions següents:  
- Desconnexió de la planta i desmuntatge d'inversors.  
- Desmuntatge dels mòduls fotovoltaics.  
- Retirada de les estructures metàl·liques.  
- Desmantellament de circuits elèctrics i rases subterrànies.  
- Desmantellament dels centres de transformació.  
- Desmantellament de fonamentacions i edificis prefabricats.  
- Desmantellament de clos.  
- Eliminació de vials i restitució de terreny.  
Tot això, subjecte als condicionants recollits per l'informe, tant de l'òrgan competent en ordenació del territori i paisatge com des del punt de vista agrari.  
La persona titular constituirà la garantia econòmica que es detalla en l'autorització de construcció prèviament a la sol·licitud d'autorització d'explotació provisional, segons el que indica el Decret llei 14/2020.  
  
  
Cinqué  
De conformitat amb el que disposa l'article 31 del Decret llei 14/2020, ordenar:  
La publicació d'aquesta resolució en el Diari Oficial de la Generalitat Valenciana i en el Butlletí Oficial de la Província de Castelló.  
  
- La publicació en el lloc d'internet de la Conselleria d'Innovació, Indústria, Comerç i Turisme, en l'apartat d'energia (https://cindi.gva.es/va/web/energia/instal-lacions-autoritzades).  
- La notificació de la present resolució a la titular i a totes les administracions públiques o organismes i empreses de serveis públics o serveis d'interés general que hi han intervingut, o hi han hagut d'intervindre, en el procediment d'autorització, les que han emés, o havien d'emetre, el condicionat tècnic al projecte d'execució, a les persones titulars de béns i drets afectats, així com a la resta de persones interessades en l'expedient.  
- La notificació als òrgans competents en ordenació del territori i paisatge.  
Les autoritzacions concedides es traslladaran a l'Institut Cartogràfic Valencià per a la incorporació de les dades territorials, urbanístiques, mediambientals i energètiques més representatives de la instal·lació a la cartografia pública de la Comunitat Valenciana.  
De conformitat amb el segon paràgraf de l'article 53.6 de la Llei 24/2013, de 26 de desembre, del sector elèctric, i l'article 6.4 del Decret 88/2005, de 29 d'abril, del Consell de la Generalitat, pel qual s'estableixen els procediments d'autorització d'instal·lacions de producció, transport i distribució d'energia elèctrica que són competència de la Generalitat, aquesta autorització s'atorga, sense perjudici de les concessions, autoritzacions, llicències i permisos, tant públiques com privades, que siguen necessàries obtindre per part del sol·licitant per a l'execució i posada en marxa de la instal·lació a la qual es refereix la present resolució, d'acord amb altres disposicions que resulten aplicables i, especialment, les relatives a l'ordenació del territori i al medi ambient. En tot cas, aquesta autorització s'emet sense perjudici de tercers i no afecta els drets particulars.  
Serà causa de revocació d'aquesta resolució, amb tràmit previ del procediment oportú, l'incompliment o la inobservança de les condicions expressades en aquesta, la variació substancial de les característiques descrites en la documentació presentada o l'incompliment o el no manteniment dels pressupostos o els requisits essencials o indispensables, legals o reglamentaris, que s'han tingut en compte per a l'atorgament, així com qualsevol altra causa que ho justifique degudament i motivadament. En particular, la caducitat dels permisos d'accés i connexió suposarà la ineficàcia de les autoritzacions que s'atorguen en aquesta resolució.  
Contra aquesta resolució, que no posa fi a la via administrativa, es pot interposar un recurs d'alçada davant de la Direcció General d'Energia i Mines en el termini d'un mes, comptat a partir de l'endemà del dia en què tinga lloc la notificació de la present, de conformitat amb el que disposen els articles 121 i 122 de la Llei 39/2015, d'1 d'octubre, del règim jurídic de les administracions públiques i del procediment administratiu comú.  
  
Castelló de la Plana, 13 d'octubre de 2023.- El cap del Servei Territorial d'Indústria, Energia i Mines de Castelló: Gerardo Nebot García.  
  
  
(1) https://www.boe.es/buscar/pdf/2020/DOGV-r-2020-90197-consolidado.pdf  
(2) https://www.boe.es/buscar/doc.php'id=UTI-U-1490-1339  
(3) https://www.boe.es/buscar/pdf/2013/BOE-A-2013-13750-consolidado.pdf  
(4) https://www.boe.es/buscar/pdf/2014/BOE-A-2014-9626-consolidado.pdf  
(5) CSV: GM65Y43H9HQMH6KXQGYQJNKWT en https://alcaladexivert.sedelectronica.es/document-validation.2  
(6) https://www.boe.es/buscar/pdf/2013/BOE-A-2013-12847-consolidado.pdf  
(7) https://www.boe.es/buscar/pdf/1989/BOE-A-1989-8162-consolidado.pdf  
(8) https://www.boe.es/buscar/pdf/2008/BOE-A-2008-14397-consolidado.pdf  
(9) https://www.tramita.gva.es/csv-front/index.faces'cadena=D8XDGKFI-TLQLI2XB-EBN16M9B  
(10) https://www.boe.es/buscar/pdf/2022/DOGV-r-2022-90249-consolidado.pdf  
(11) https://www.boe.es/buscar/pdf/2015/BOE-A-2015-10664-consolidado.pdf  
(12) https://dogv.gva.es/datos/2022/03/02/pdf/2022\_1583.pdf  
(13) https://bop.dipcas.es/PortalBOP/api/descargarAnuncio'idAnuncio=123064&idioma=es  
(14) CSV: ORVE-9676-1e6b-dfe1-62f6-adea-c7f8-08a9-1c4e en https://sede.administracionespublicas.gob.es/valida  
(15) https://www.tramita.gva.es/csv-front/index.faces'cadena=36EIT2RB:D1BMDL9N:PYZMHBUZ  
(16) https://www.tramita.gva.es/csv-front/index.faces'cadena=BQIRLB27:6GZB7ES1:M82GFZHH  
(17) https://www.tramita.gva.es/csv-front/index.faces'cadena=MAAGYN6E:JUH52P91:21SJQ4FX  
(18) https://www.tramita.gva.es/csv-front/index.faces'cadena=MXSCELF6:Y426IKLS:UAP5H4V2  
(19) https://www.tramita.gva.es/csv-front/index.faces'cadena=EMZTL1BP:MZ8STSE8:7JF3IH71  
(20) https://www.tramita.gva.es/csv-front/index.faces'cadena=ATFLTSM4:CKSZUJE3:SEK1A76Z  
(21) https://www.tramita.gva.es/csv-front/index.faces'cadena=RFMGYB3Z:EDDAJCT9:M1LMXRC6  
(22) https://www.tramita.gva.es/csv-front/index.faces'cadena=VMIMGN4Z:IHUU4PC8:N4SY1JGD  
(23) https://www.tramita.gva.es/csv-front/index.faces'cadena=NVUHSD3H:L9DN285U:RTFTPC3A  
(24) https://www.tramita.gva.es/csv-front/index.faces'cadena=EM9YFTSX:9IQ73I77:84VG8EZH  
(25) https://www.boe.es/buscar/pdf/2020/BOE-A-2020-17707-consolidado.pdf  
(26) https://dogv.gva.es/auto/dogv/docvpub/rlgv/2005/D\_2005\_088\_ca\_DL\_2022\_01.pdf  
(27) https://dogv.gva.es/auto/dogv/docvpub/rlgv/2020/D\_2020\_175\_ca\_D\_2022\_027.pdf  
(28) https://dogv.gva.es/es/eli/es-vc/d/2023/08/10/0/  
(29) https://dogv.gva.es/datos/2022/09/28/pdf/docv\_9437.pdf  
(30) https://www.boe.es/buscar/pdf/2021/DOGV-r-2021-90126-consolidado.pdf  
(31) https://www.boe.es/buscar/pdf/2000/BOE-A-2000-24527-consolidado.pdf  
(32) https://www.boe.es/buscar/pdf/2008/BOE-A-2008-5269-consolidado.pdf  
(33) https://www.boe.es/buscar/pdf/2014/BOE-A-2014-6084-consolidado.pdf  
(34) https://www.boe.es/buscar/pdf/2002/BOE-A-2002-18162-consolidado.pdf  
(35) https://dogv.gva.es/datos/2010/11/03/pdf/2010\_11604.pdf  
(36) https://www.boe.es/buscar/pdf/2013/BOE-A-2013-13268-consolidado.pdf